OpenLLM-France/wikimedia huggingface dataset:
# Cala en Tugores

Cala en Tugores és una platja verge d'arena i roques, situada a cavall dels municipis de Ses Salines i Santanyí, que forma una entrant de mar encaixonat, entre les roques del Barco Esfondrat i la punta de s'Aranyó.
L'accés a la platja es fa exclusivament a peu, ja sigui des del cap de ses Salines, recorrent el litoral al llarg de 3,6 quilòmetres, o des de Colònia de Sant Jordi, costejant les platges (des Port, es Dolç, es Carbó…) durant un recorregut de 5,4 quilòmetres.
Aquest arenal està poblat per pins blancs, savines i arbusts deformats pel vent de component sud. La cala, com la majoria del litoral de Ses Salines i part del de Santanyí limita amb la finca de sa Vall; precisament a l'interior d'aquesta finca, i molt a prop de la Cala, s'hi troba l'Estany de ses Gambes, una de les úniques llacunes endorreiques de Mallorca. Un mantell de posidònia morta, d'un metre d'espessor, recobreix la seva costa. Les aigües de la cala són molt superficials, a 200 metres de la costa tan sols es registra una profunditat d'un metre i mig.

## Referències

* ↑ Cosme Aguiló Adrover (Coord.). «Nomenclator Toponímic de les Illes Balears: Ses Salines». IEC.
* 1 2 Jordi Carol; Carmen Muñoz. El litoral de Mallorca (en castellà). 1a.. Barcelona: GeoPlaneta, 2001, p. 54-55. ISBN 84-08-03939-3.
* 1 2 «Cala en Tugores». Govern de les Illes Balears. Conselleria de Turisme. Arxivat de l'original el 2018-09-30. [Consulta: 30 setembre 2018].
# Bobcat (navegador)

Bobcat és un navegador web en manera text per al sistema operatiu DOS.
Està basat en les característiques del navegador web Lynx (específicament, la versió 2.4.2) encara que no n'és una conversió completa. Bobcat inclou parts del codi de Lynx 2.6, apart de porcions del navegador web DOSLYNX. Bobcat cerca ser una alternativa de Lynx encara que amb menys característiques, amb l'objectiu de reduir els requeriments del maquinari. Mentre que Lynx requereix com a mínim un processador 386, sota l'entorn DOS, Bobcat pot funcionar en processadors 8086. Encara que originalment incloïa suport per als protocols FTP i Gopher, derivats de Lynx, aquests van ser suprimits en la versió Bobcat 0.7 per a reduir el pes de l'aplicació. El nom bobcat és un joc de paraules: bobcat és un altre nom pel Lynx rufus (o linx vermell), un felí de grandària mitjana, emparentat amb el linx (Lynx).

## Referències

* ↑ Torres, Juan Jesús Florido. MF0952_2 - Publicación de páginas web (en castellà). Editorial Elearning, S.L., 2015-05-20, p. 347.
* ↑ «Lynx for DOS (Bobcat)». Arxivat de l'original el 2006-10-16. [Consulta: 13 juliol 2018].
* ↑ VENANCIO, TALLEDO SAN MIGUEL, JOSÉ. Publicación de páginas web (en castellà). Ediciones Paraninfo, S.A., 2016, p. 141. ISBN 978-84-283-9691-2.
* ↑ Clarke, Justin. SQL Injection Attacks and Defense (en anglès). Elsevier, 2012-06-18, p. 225. ISBN 978-1-59749-963-7.
* ↑ Why I Like Lynx
* ↑ «Changes to Bobcat Executable Package». Arxivat de l'original el 2006-09-06. [Consulta: 13 juliol 2018].

## Enllaços externs

* What is Bobcat? Arxivat 2006-10-16 a Wayback Machine.
# Cyprinocirrhites polyactis

Cyprinocirrhites polyactis és una espècie de peix pertanyent a la família dels cirrítids i l'única del gènere Cyprinocirrhites.
Menja principalment crustacis pelàgics, copèpodes i d'altres organismes planctònics.
És un peix marí, associat als esculls i de clima tropical que viu entre 10 i 132 m de fondària.
Es troba a la conca Indo-Pacífica: des de l'Àfrica oriental fins a la costa sud-oriental de Sud-àfrica, Tonga, el sud del Japó, Nova Caledònia, el sud-est d'Austràlia i el nord de Nova Zelanda.
És inofensiu per als humans.

## Descripció

* Pot arribar a fer 15 cm de llargària màxima.
* El cos dels adults és clapejat de groc clar a marró ataronjat, mentre que els joves són daurats acarabassats.
* 10 espines i 16-17 radis tous a l'aleta dorsal i 3 espines i 6-7 radis tous a l'anal.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 5 FishBase (anglès)
* ↑ Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* ↑ Lieske, E. i R. Myers, 1994. Collins Pocket Guide. Coral reef fishes. Indo-Pacific & Caribbean including the Red Sea. Harper Collins Publishers, 400 p.
* ↑ Garpe, K.C. i M.C. Öhman, 2003. Coral and fish distribution patterns in Mafia Island Marine Park, Tanzania: fish-habitat interactions. Hydrobiologia 498: 191-211.
* ↑ Randall, J.E., J.T. Williams, D.G. Smith, M. Kulbicki, G.M. Tham, P. Labrosse, M. Kronen, E. Clua i B.S. Mann, 2003. Checklist of the shore and epipelagic fishes of Tonga. Atoll Res. Bull. Núms. 497-508.
* ↑ Okiyama, M., 1988. An atlas of the early stage fishes in Japan. Tokai University Press, Tòquio (Japó). 1157 p.
* 1 2 Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Kulbicki, M. i J.T. Williams, 1997. Checklist of the shorefishes of Ouvea Atoll, New Caledonia. Atoll Res. Bull. 444: 26 p.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.

## Enllaços externs

* BioLib (anglès)
* AQUATAB
# Elena Joan Guisset

Elena Joan Guisset (Palafrugell, 24 de gener de 1937), coneguda com a Elena Pollastre, és una empresària palafrugellenca. Va obrir el Supermercat Elena, un dels primers de Palafrugell, amb el seu marit Pere Oller Riembau. Van tenir dos fills, Xevi i Montse.
Amb 15 anys, va portar la parada del mercat que havia muntat la seva àvia, Carme Cabarroques (de cal Pollastre). A més, a casa seva tenien una botiga que venia diversos productes: carbó, blat de moro, pomes del ciri, bacallà, etc. De mica en mica, el negoci anà creixent: van començar matant i plomant pollastres en unes dependències de casa seva, que anaven adequant a les normatives, i després van passar a fer-ho a l'escorxador industrial i oficial. A més, van tenir fins a dotze treballadores, sobretot per la venda de pollastres a l'ast.
El 1976 el seu marit va deixar la lampisteria i el 9 de març van obrir el Supermercat Elena, al carrer de Pi i Margall. Va ser un dels primers supermercats de la vila. Hi venien bunyols, melmelades, paté, diferents plats i embotits. La parada del mercat va tancar el 1999 i el supermercat, el 2002.
El 2017 va protagonitzar el dossier «De pares a fills» de la revista Gavarres.

## Referències

* 1 2 3 4 5 6 Bonal, Teresa «L'Elena Joan, de Palafrugell». Gavarres, tardor-hivern 2017, pàg. 26-27.
* ↑ Oller, Xavier «Un home d'equip». Revista de Palafrugell, 01-02-2014, pàg. 39.
* ↑ «Inauguració d'un supermercat». Revista de Palafrugell, 01-04-1976, pàg. 22.
* ↑ Castillón, X. «Negocis que passen de pares a fills, a ‘Gavarres'». El Punt Avui, 24-12-2017.
# Glendale (Wisconsin)

Glendale és una població dels Estats Units a l'estat de Wisconsin. Segons el cens del 2000 tenia 13.367 habitants.

## Demografia

Segons el cens del 2000, Glendale tenia 13.367 habitants, 5.772 habitatges, i 3.515 famílies. La densitat de població era de 891,4 habitants per km².
Dels 5.772 habitatges en un 24,3% hi vivien nens de menys de 18 anys, en un 50% hi vivien parelles casades, en un 8,2% dones solteres, i en un 39,1% no eren unitats familiars. En el 33,6% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,84.
Per edats la població es repartia de la següent manera: un 19,4% tenia menys de 18 anys, un 5,4% entre 18 i 24, un 24,2% entre 25 i 44, un 26,3% de 45 a 60 i un 24,8% 65 anys o més.
L'edat mediana era de 46 anys. Per cada 100 dones de 18 o més anys hi havia 82,4 homes.
La renda mediana per habitatge era de 55.306 $ i la renda mediana per família de 68.429 $. Els homes tenien una renda mediana de 45.670 $ mentre que les dones 36.334 $. La renda per capita de la població era de 30.328 $. Aproximadament el 2,6% de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Glendale» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Glendale». American Fact Finder. Oficina del Cens dels Estats Units, 12-01-2010.
# Andreianova (cràter)

Andreianova és un cràter d'impacte en el planeta Venus de 66,1 km de diàmetre. Porta el nom d'Elena Andreianova (c. 1821-c. 1855), ballarina russa, i el seu nom va ser aprovat per la Unió Astronòmica Internacional el 1994.

## Referències

* ↑ «Andreianova». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Cal Llangot

Cal Llangot és una casa situada al Passeig Joan Brudieu de la Seu d'Urgell a l'Alt Urgell que està protegida com a Bé Cultural d'Interès Local.

## Descripció

Edifici aïllat amb zona enjardinada que ocupa tota una illeta. Es tracta d'una construcció de planta rectangular i quatre altures, planta baixa, dos pisos i golfes. No es segueix una estructura simètrica en les obertures, i es poden identificar alguns elements decoratius de gust classicista com les pintures murals situades en dues llindes de finestres situades a la façana que dona al jardí i a la façana del carrer de l'Orri. S'utilitzen altres elements arquitectònics rellevants com l'arc en sardinell de maó o les tribunes suportades per grans cartel·les mixtilínies a la façana del Passeig Brudieu.
Aquest immoble, juntament amb altres emplaçats al Passeig Joan Brudieu, són exemples de construccions realitzades a la moda de les grans vil·les clàssiques.

## Referències

* 1 2 «Cal Llangot». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 octubre 2018].
# Bobby Walker

Bobby Walker (10 de gener de 1879 - 28 d'agost de 1930) fou un futbolista escocès de la dècada de 1900.
Fou internacional amb la selecció d'Escòcia i amb la selecció de la lliga escocesa. Pel que fa a clubs, defensà els colors de Heart of Midlothian.

## Referències

* ↑ «Scotland FL Players by Appearances». Londonhearts.com. London Hearts Supporters' Club [Consulta: 27 novembre 2011].
* ↑ Profile Arxivat 2007-03-29 a Wayback Machine. at londonhearts.com
* ↑ Scotland Record at londonhearts.com
* ↑ "The Greatest Ever - Bobby Walker at Dalry Primrose"
# Crawley (desambiguació)

«Crawley» té aquests significats:
* Crawley, West Sussex, Anglaterra
** Crawley (districte)
* Crawley (Austràlia), Austràlia Occidental
* Crawley (Devon), Anglaterra
* Crawley (Hampshire), Anglaterra
* Crawley (Northumberland), Anglaterra
* Crawley (Oxfordshire), Anglaterra
# Elena Jaumandreu i Garrido

Elena Jaumandreu i Garrido (Barcelona, Barcelonès, 22 de juny de 1936) és una muntadora cinematogràfica catalana.
Nascuda tres setmanes abans del cop d'Estat del General Franco, amb només 6 anys la família va haver de traslladar-se a Madrid, on les noves autoritats franquistes havien centralitzat la indústria cinematogràfica, anteriorment molt present a Barcelona, en la qual hi treballava el seu pare Francesc Jaumandreu i Sala (1912-1992), un dels primers muntadors a l'Estat espanyol.
Durant la seva joventut practicà teatre al Cercle Català de Madrid. Fou en aquesta ciutat on, després de cursar estudis de secretària, aprengué l'ofici del seu pare, amb qui treballà durant anys al llarg de la seva estada a Madrid. El seu germà Francesc, també muntador, aprengué l'ofici d'ella. Va treballar també com a ajudant de Petra de Nieva i de Pedro del Rey.
Residí a Madrid del 1942 al 1969, moment en què es trasllada de nou a Barcelona, es casa i té el primer dels seus tres fills. Des d'aquell moment es dedicà sobretot al muntatge de doblatge a l'estudi Sonoblok, ubicat en aquell moment al carrer Roger de Flor de la capital catalana.

## Trajectòria professional

Col·laborà en l'edició de Los golfos (1960), de Carlos Saura. La seva primera pel·lícula com a primera muntadora fou Chimes at Midnight (1965), d'Orson Welles, segons el qual Jaumandreu és "la millor muntadora cinematogràfica del món". Treballà en una quinzena de produccions, entre les quals destaquen el muntatge de la primera cinta d'Eloy de la Iglesia, Fantasía... 3 i, després, El cochecito, Las Vegas, 500 millones (1968), d'Antonio Isasi Isasmendi i Interior roig (1983), d'Antoni Anglada. El 2015 col·labora a Cerdanyola del Vallès amb l'associació TCC, un taller de cinema per a gent gran. El 2015 va fundar l'associació Taller de Cinema de Cerdanyola (TCC) a Cerdanyola del Vallès, població on viu. L'any 2019 fou nomenada membre d'honor de l'Acadèmia del Cinema Català. El 2021 va rebre la Creu de Sant Jordi.

## Referències

* 1 2 «Elena Jaumandreu i Garrido». Gran Enciclopèdia Catalana. Barcelona: Grup Enciclopèdia Catalana.
* ↑ Marimón, Joan. «Elena Jaumandreu, entrevistada». Pactar con el gato, 19-04-2016. [Consulta: 8 abril 2021].
* 1 2 Navarro, Núria. «Elena Jaumandreu: "Orson Welles quiso llevarme a rodar 'Don Quijote' por el mundo"» (en castellà). El Periódico, 26-05-2018. [Consulta: 8 abril 2021].
* 1 2 3 «La cerdanyolenca Elena Jaumandreu rep la Creu de Sant Jordi». [Consulta: 1r juliol 2022].
* ↑ Salvà, Bernat «Elena Jaumandreu muntadora “Amb Orson Welles m'entenia sense paraules”». El Punt Avui, 05-02-2017 [Consulta: 1r desembre 2019].
* ↑ Montoya, Àlex «La montadora favorita de Orson Welles». El Mundo, 05-07-2019 [Consulta: 1r desembre 2019].
# Glendo

Glendo és una població dels Estats Units a l'estat de Wyoming. Segons el cens del 2000 tenia 229 habitants.

## Demografia

Segons el cens del 2000, Glendo tenia 229 habitants, 110 habitatges, i 66 famílies. La densitat de població era de 166,8 habitants/km².
Dels 110 habitatges en un 16,4% hi vivien nens de menys de 18 anys, en un 52,7% hi vivien parelles casades, en un 4,5% dones solteres, i en un 39,1% no eren unitats familiars. En el 32,7% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,08 i el nombre mitjà de persones que vivien en cada família era de 2,55.
Per edats la població es repartia de la següent manera: un 14,8% tenia menys de 18 anys, un 7,9% entre 18 i 24, un 21,4% entre 25 i 44, un 31,9% de 45 a 60 i un 24% 65 anys o més.
L'edat mediana era de 50 anys. Per cada 100 dones de 18 o més anys hi havia 105,3 homes.
La renda mediana per habitatge era de 24.531 $ i la renda mediana per família de 26.786 $. Els homes tenien una renda mediana de 21.146 $ mentre que les dones 15.000 $. La renda per capita de la població era de 14.529 $. Entorn del 2,4% de les famílies i el 9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Glendo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Glendo». American Fact Finder. Oficina del Cens dels Estats Units, 12-01-2010.
# Alwalkeria maleriensis

Alwalkeria maleriensis és una espècie de dinosaure saurisqui basal que va viure en el Triàsic superior en el que avui en dia és l'Índia. Era un omnívor petit i bípede.
Avemetatarsalia / Pan-Aves :
Regne: Animalia
Filum: Chordata
Classe: Sauropsida
Clade: Archosauria :
Vegeu també: Ornithoscelida
Phytodinosauria
Origen dels ocells :
# Campionat d'Espanya de trial 2011

La temporada de 2011 del Campionat d'Espanya de trial fou la 44a edició d'aquest campionat, organitzat per la Reial Federació Motociclista Espanyola. El calendari oficial constava de 5 proves puntuables, celebrades entre el 27 de febrer i el 27 de novembre. 3 de les proves programades es disputaren als Països Catalans: Castellolí (27 de febrer), Eivissa (27 de març) i Cal Rosal (27 de novembre).

## Classificació final

Font:
| Posició | Pilot | Motocicleta | Punts |
| 1 | Toni Bou | Montesa | 75 |
| 2 | Albert Cabestany | Sherco | 67 |
| 3 | Jeroni Fajardo | Ossa | 64 |
| 4 | Adam Raga | Gas Gas | 54 |
| 5 | Jorge Casales | Gas Gas | 43 |
| 6 | Pol Tarrés | Gas Gas | 41 |
| 7 | Francesc Moret | Montesa | 37 |
| 8 | Alfredo Gómez | Montesa | 36 |
| 9 | Pere Borrellas | Gas Gas | 36 |
| 10 | Marcos Méndez | Sherco | 31 |

## Categories inferiors

| Categoria | Guanyador | Motocicleta |
| TR2 | Jorge Casales | Gas Gas |
| TR3 | Víctor Beltrán | ? |
| TR3 +35 | Raúl San Martín | Gas Gas |
| Júnior | Oriol Noguera | Sherco |
| Cadets | Arnau Farré | Gas Gas |
| Juvenil 125cc | Adrián Villabrille | Gas Gas |
| Juvenil 80cc | Oriol Pi | Gas Gas |

## Referències

* ↑ «Spain - 2011» (en anglès). trialonline.org. [Consulta: 6 agost 2020].
* ↑ Pi, Pere. «Resultats oficials dels tres primers classificats de tots els Campionats d'Espanya de trial. Resultats facilitats per la RFME». A: No tinc 200 anys. Les vivències de Pere Pi. Barcelona: Autoeditat (Service Point), juliol 2012, p. 129. ISBN 9788461590353.
* «RFME Campeonatos de España de Trial / Trial Indoor / Trial Clásicas» (PDF) (en castellà). fedemoto.info. RFME, 19-11-2012. Arxivat de l'original el 3 de març 2016. [Consulta: 26 desembre 2012].
# Coyanosa

Coyanosa és una concentració de població designada pel cens dels Estats Units a l'estat de Texas. Segons el cens del 2000 tenia 138 habitants.

## Demografia

Segons el cens del 2000, Coyanosa tenia 138 habitants, 46 habitatges, i 39 famílies. La densitat de població era de 444 habitants per km².
Dels 46 habitatges en un 45,7% hi vivien nens de menys de 18 anys, en un 67,4% hi vivien parelles casades, en un 15,2% dones solteres, i en un 15,2% no eren unitats familiars. En el 10,9% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3 i el nombre mitjà de persones que vivien en cada família era de 3,18.
Per edats la població es repartia de la següent manera: un 31,9% tenia menys de 18 anys, un 10,9% entre 18 i 24, un 19,6% entre 25 i 44, un 28,3% de 45 a 60 i un 9,4% 65 anys o més.
L'edat mediana era de 34 anys. Per cada 100 dones de 18 o més anys hi havia 95,8 homes.
La renda mediana per habitatge era de 9.643 $ i la renda mediana per família de 17.083 $. Els homes tenien una renda mediana de 38.393 $ mentre que les dones 48.750 $. La renda per capita de la població era de 7.974 $. Aproximadament el 36,4% de les famílies i el 41,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Coyanosa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Coyanosa». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Eleccions presidencials del Senegal de 1963

L'1 de desembre de 1963 es van celebrar tant eleccions presidencials com legislatives al Senegal per a elegir un President i una Assemblea Nacional. Era la primera vegada que el President era triat directament. No obstant això, el titular, Léopold Sédar Senghor de la Unió Progressista Senegalesa (UPS), va ser l'únic candidat, i va ser reelegit sense oposició. La UPS també va guanyar els 80 escons de l'Assemblea Nacional amb el 94,2% dels vots. La participació dels votants va ser d'al voltant del 86% per a l'elecció presidencial i del 90% per a l'elecció de l'Assemblea.

## Referències

* ↑ Elections in Senegal African Elections Database
# Mzilate

Mzilate (àrab امزيلات) és una comuna rural de la província d'Essaouira de la regió de Marràqueix-Safi. Segons el cens de 2014 tenia una població total de 4.209 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Campionat de Zúric 1997

L'edició del 1997 fou la 82a del Campionat de Zuric, anomenat aquest any Gran Premi de Suïssa. La cursa es disputà el 24 d'agost de 1997, entre Basilea i Zúric i amb un recorregut de 237 quilòmetres. El vencedor final fou l'italià Davide Rebellin, que s'imposà per davant de Jan Ullrich i Rolf Sørensen.
Va ser la vuitena cursa de la Copa del Món de ciclisme de 1997.

## Classificació final

| | Ciclista | Equip | Temps |
| 1 | Davide Rebellin (ITA) | La Française des Jeux | 6h 18' 55" |
| 2 | Jan Ullrich (GER) | Team Deutsche Telekom | m. t. |
| 3 | Rolf Sørensen (DEN) | Rabobank | m. t. |
| 4 | Stéphane Heulot (FRA) | La Française des Jeux | m. t. |
| 5 | Richard Virenque (FRA) | Festina-Lotus | m. t. |
| 6 | Michele Bartoli (ITA)} | MG Maglificio | m. t. |
| 7 | Maarten den Bakker (NED) | TVM-Farm Frites | m. t. |
| 8 | Alberto Elli (ITA) | Casino | +11" |
| 9 | Yvon Ledanois (FRA) | Gan | m. t. |
| 10 | Oleksandr Gontxenkov (RUS) | Roslotto-ZG Mobili | m. t. |

## Referències

* ↑ «Rebellin no dejó ganar a Ullrich en el GP de Zurich al imponerse al sprint en una jornada difícil para las figuras». Mundo Deportivo, 25-08-1997 [Consulta: 11 juliol 2015].

## Enllaços externs

* Resultats a les-sports.info
# Coyolxauhqui

En la mitologia asteca Coyolxauhqui és una deessa símbol de la Lluna. Es representa com una dona esquarterada, a causa del tracte del seu germà Huitzilopochtli, ja que junt amb els seus 400 germans, va intentar matar a la seva mare Coatlicue quan aquesta quedà embarassada de Huitzilopochtli (per mitjà d'una ploma).
L'any 1978, els treballadors d'una companyia elèctrica van descobrir accidentalment un gran relleu de pedra que representava Coyolxauhqui a Ciutat de Mèxic. El descobriment de la pedra Coyolxauhqui va portar a una excavació a gran escala, dirigida per Eduardo Matos Moctezuma, per desenterrar el Huēyi Teōcalli (Templo Mayor en castellà). La posició destacada de la pedra Coyolxauhqui suggereix la importància de la seva derrota per Huitzilopochtli en la religió asteca i la identitat nacional.

## Referències

* ↑ Thames & Hudson. The Aztecs. 3r, 2009, p. 149. ISBN 978-0-500-28791-0.
* ↑ Townsend, Richard F. The Aztecs. 3rd. Londres: Thames & Hudson, 2009, p. 57. ISBN 978-0-500-28791-0.
* ↑ The Aztec Templo Mayor: A Symposium at Dumbarton Oaks, pàg. 79, 81.